钦定古今图书集成/理学汇编/学行典/第139卷 > 韩诗外传 > 《论处世九则》
## 钦定古今图书集成/理学汇编/学行典/第139卷 > 韩诗外传 > 《论处世九则》

《传》曰：喜名者必多怨，好与者必多辱，唯灭迹于人，能
随天地自然，为能胜理而无爱名，名兴则道不用，道
行则人无位矣。夫利为害本，而福为祸先，唯不求利
者为无害，不求福者为无祸。《诗》曰：“不忮不求，何用不
臧。”

传曰：聪者自闻，明者自见。聪明则仁爱著而廉耻分
矣。故非道而行之，虽劳不至；非其有而求之，虽强不
得。故智者不为非其事，廉者不求非其有，是以害远
而名彰也。《诗》曰：“不忮不求，何用不臧。”

《传》曰：“安命养性者，不待积委而富；名号传乎世者，不
待势位而显。德义畅乎中而无外求也。信哉，贤者之
不以天下为名利者也！《诗》曰：‘不忮不求，何用不臧’？”
曾子曰：“君子有三言，可贯而佩之：一曰无内疏而外
亲，二曰身不善而怨他人，三曰患至而后呼天。”子贡
曰：“何也？”曾子曰：“内疏而外亲，不亦反乎？身不善而怨
他”人，不亦远乎！患至而后呼天，不亦晚乎？《诗》曰：“啜其
泣矣，何嗟及矣。”

君子有主善之心，而无胜人之色；德足以君天下，而
无骄肆之容；行足以及后世，而不以一言非人之不
善。故曰：君子盛德而卑，虚己以受人，旁行不流，应物
而不穷，虽在下位，民愿戴之。虽欲无尊，得乎哉！《诗》曰：
“彼其之子美如英。美如英，殊异乎公行。”

君子行不贵苟难，说不贵苟察，名不贵苟传，惟其当
之为贵。夫负石而赴河，行之难为者也，而申徒狄能
之。君子不贵者，非礼义之中也。“山渊平天，地比齐秦
袭，入乎耳，出乎口，钩有须，卵有毛”，此说之难持者也，
而邓㭊惠施能之。君子不贵者，非礼义之中也。盗跖
吟口，名声若日月，与舜禹俱传而不息。君子不贵者，
非礼义之中也。故君子行不贵苟难，说不贵苟察，名
不贵苟传，惟其当之为贵。《诗》曰：“不竞不絿，不刚不柔。”
言当之为贵也。

“伯夷、叔齐，目不视恶色，耳不听恶声，非其君不事，非
其民不使，横政之所出，横民之所止，弗忍居也。思与
乡人居，若朝衣朝冠，坐于涂炭也。故闻伯夷之风者，
贪夫廉，懦夫有立志。至柳下惠则不然，不羞污君，不
辞小官，进不隐贤，必由其道，厄穷而不悯，遗佚而不
怨，与乡人居，愉愉然不去也。虽袒裼裸裎于我侧，彼”
安能浼我哉！故闻柳下惠之风，鄙夫宽，薄夫厚。至乎
孔子去鲁，迟迟乎其行也，可以去而去，可以止而止，
去父母国之道也。伯夷，圣人之清者也；柳下惠，圣人
之和者也；孔子，圣人之中者也。《诗》曰：“不竞不絿，不刚不柔”，中庸和通之谓也。

“君子崇人之德，扬人之美，非道谀也；正言直行，指人
之过，非毁疵也。诎柔顺从，刚强猛毅，与物周流，道德
不外。《诗》曰：‘柔亦不茹，刚亦不吐，不侮矜寡，不畏强御’。”
子路曰：“人善我，我亦善之；人不善我，我不善之。”子贡
曰：“人善我，我亦善之；人不善我，我则引之进退而已
耳。”颜回曰：“人善我，我亦善之；人不善我，我亦善之。”三
子所持各异，问于夫子。夫子曰：“由之所言，蛮貊之言
也；赐之所言，朋友之言也；回之所言，亲属之言也。《诗》
曰：‘人之无良，我以为兄’。”